**סקר עמדות למנכ"לים של משרדי ממשלה / מנהלי יחידות סמך**

**וסמנכ"לים בכירים למינהל ומשאבי אנוש / מנהלים אדמיניסטרטיביים בבי"ח**

**בחינת נחיצות להאצלת סמכויות**

 **ושינוי בממשקי העבודה בין נציבות שירות המדינה**

**ליחידות הסמך ולמשרדי הממשלה**

שלום רב,

לאור החלטת הממשלה 3993, מיום 18/12/2011 ליישומה של הרפורמה בשירות המדינה, הוחלט כי תוקם וועדה בראשות נציב שירות המדינה ובהשתתפות בכירים נוספים בשירות המדינה, אשר תגבש תכנית מפורטת לביצוע רפורמה בניהול ופיתוח ההון האנושי בשירות המדינה. במסגרת תהליך זה, החליט הנציב למנות צוותי חשיבה מקרב הסמנכ"לים למשאבי אנוש במשרדי הממשלה, לצורך גיבוש המלצות לשיפור ניהול ההון האנושי בשירות המדינה. המלצות אלו, ישולבו בעבודת צוותי הרפורמה.

בין השאר, נבחנים הממשקים בין נציבות שרות המדינה לבין משרדי הממשלה והאפשרות להאצלת סמכויות בחלק מהנושאים עליהם אחראית נציבות שירות המדינה ליחידות הסמך.

במסגרת פעילותם של צוותי חשיבה הוכן סקר המופנה למנהלים הכלליים של משרדי הממשלה ויחידות הסמך, ולסמנכ"לים למנהל ומשאבי אנוש ביחידות אלו. מטרת הסקר היא, ליצור תמונת צרכים לשינוי בתהליכי הניהול השוטף של ההון האנושי וכוח העבודה בשירות המדינה הן בדגשים הביצועיים הכוללים, והן בממדים המקצועיים.

השתתפותך במילוי שאלון זה, תסייע לגיבוש המלצות המבוססות על הצרכים שעולים מהגופים מקבלי השירות מנציבות שירות המדינה ותיצור הזדמנות, ברוח החלטת הממשלה, להביא לשינוי יסודי ועמוק ביסודות המערכת.

מטרת התהליך היא להיטיב את הגמישות הניהולית ומיצוי היכולות הביצועיות של יחידות הסמך מחד, ומאידך - למקד את מנגנוני הבקרה של הנציבות כגוף רגולטיבי בתחומים ובנקודות השפעה אסטרטגיות על השירות הציבורי וההון האנושי המרכיב אותו.

בכדי שנוכל לשקלל את עמדותיך ביחס לנושאים המוצגת בשאלון, אבקש להשלים את מילויו עד התאריך **15 למאי.**

**כדי לענות על השאלון עליכם להיכנס לקישור זה:**

<http://elka-crm.jdc.org.il/tophes/default.asp?c=EFGGJ>

תודה על שיתוף הפעולה,

רון צור,

סמנכ"ל בכיר למנהל ומשאבי אנוש בוועדה לאנרגיה אטומית

ראש צוות חשיבה בנושא האצלת סמכויות נציבות שירות המדינה